गुंजन पंत
गुंजन पंत एक भारतीय फिल्म अभिनेत्री हैं जो मुख्य रूप से हिंदी एवं भोजपुरी सिनेमा से जुड़ी हुई हैं। गुंजन पंत का परिवार उत्तराखंड के शहर नैनीताल से संबन्ध रखता है लेकिन उनका जन्म भोपाल, मध्य प्रदेश में 5 जनवरी 1989 को हुआ था। गुंजन ने अभिनय के क्षेत्र में अपने करियर की शुरुआत साल 2004 में टी.वी. धारावाहिक 'जिन्दगी एक सफर' से की। जबकि फिल्मों में उनके अभिनय का सफर भोजपुरी फिल्म 'करनी के फल आज ना तो कल' से शुरू हुआ।